CELEX: 62021TN0257
Language: mt
Date: 2021-05-14 00:00:00
Title: Kawża T-257/21: Rikors ippreżentat fl-14 ta’ Mejju 2021 – Basaglia vs Il-Kummissjoni

28.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/32
            
         
      Rikors ippreżentat fl-14 ta’ Mejju 2021 – Basaglia vs Il-Kummissjoni
      (Kawża T-257/21)
      (2021/C 252/43)
      Lingwa tal-kawża: it-Taljan
      
         Partijiet
      
      
         Rikorrent: Giorgio Basaglia (Milano, l-Italja) (rappreżentanti: G. Balossi, F. Fimmanò u G. Borriello, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha tikkundanna lill-Kummissjoni tħallas kumpens għad-dannu mġarrab minn Giorgio Basaglia, għar-raġunijiet esposti fir-rikors tiegħu u fuq il-bażi tar-responsabbiltà mhux kuntrattwali, fl-ammont totali ta’ mhux inqas minn EUR 5 013 328,64.
      
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka motiv wieħed u jiddedika parti għall-kwantifikazzjoni tad-dannu mġarrab.
      Dwar ir-responsabbiltà mhux kuntrattwali, ir-rikorrent josserva f’dan il-każ li:
      
                  —
               
               
                  permezz tas-sentenza tagħha tat-23 ta’ Settembru 2020, Basaglia vs Il-Kummissjoni (T-727/19, mhux ippubblikata, EU:T:2020:446), il-Qorti Ġenerali kienet annullat id-deċiżjoni tal-Kummissjoni li tirrifjuta t-talba għal aċċess għal dokumenti mressqa mir-rikorrent;
               
            
                  —
               
               
                  permezz ta’ din is-sentenza, il-Qorti Ġenerali kkonfermat b’mod partikolari l-illegalità tal-aġir tal-Kummissjoni sa fejn hija kienet illimitat unilateralment id-dritt tar-rikorrent li jkollu aċċess għad-dokumenti mitluba;
               
            
                  —
               
               
                  dan l-aġir illegali kkawża dannu evidenti, kemm fil-kuntest tal-proċeduri kriminali pendenti kontra r-rikorrent, kif ukoll fil-kuntest tal-proċedura fiskali quddiem il-Qorti tal-Awdituri – peress li r-rikorrent ma setax jiżviluppa kompletament id-difiża tiegħu fi kwalunkwe waħda minn dawn it-tliet proċeduri; u li
               
            
                  —
               
               
                  teżisti rabta kawżali ċara bejn l-aġir illegali u d-dannu mġarrab.